મળતી માહિતી અનુસાર, અમદાવાદના વટવા જી.આઇ.ડી.સી ફેઝ 2 માં આવેલી એડવાન્સ ડાયસ્ટફ ઈન્ડસ્ટ્રીઝ નામની કેમિકલ ફેકટરીના મજૂરોને સોમવારે સવારે ટાંકીની સફાઈ કરવાની કામગીરી સોંપવામાં આવી હતી. ટાંકીની સફાઇ કરી રહેલા 8 મજૂરો 11.30 વાગ્યાની આસપાસ અચાનક મજૂરો બેભાન થવા લાગ્યા હતા. આ ઘટનાની જાણ થતા ફાયરબિગ્રેડની ટીમો ઘટના સ્થળે દોડી ગઈ હતી અને બચાવ કામગીરી હાથ ધરી હતી, જેમાં પાંચ મજૂરોના સારવાર અપાય તે પહેલાં જ કરૂણ મોત નીપજ્યાં હતાં, જયારે અન્ય ત્રણને ગંભીર હાલતમાં એલ.જી, હોસ્પિટલમાં સારવાર હેઠળ હતા તે પૈકી વધુ એક વ્યક્તિનું મોડી રાતે મોત નિપજયુ હતું. હજુ બે વ્યક્તિની સ્થિતિ ગંભીર છે.